《法曲献仙音 经故人所居用张玉田韵》
清代·王策

时有鸦啼，绝无人影，落叶满堤飘捲。惨不成游，认来非梦，渔汀飘湾寒浅。

恨半尺、新苔土，生遮故人面。

暗风软。吹不去、飘天哀怨。纵漾尽今愁，难消前感。

面也几曾遮，吟心头、昼夜长见。歌些声枯，但叠将、素纸裁剪。

奈并刀未下，已满泪珠斑点。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。